Is sosialisme die RSA se voorland? | Die Vryburger
Is sosialisme die RSA se voorland?
April 8, 2014 - Nuus - 11 comments
TLU SA se Uitvoerende Komitee (UK) het tydens ‘n spesiale vergadering sy teenkanting uitgespreek teen die voorstelle waarvolgens plaaswerkers substansiële regte kry op plase, en waardeur boere in effek 50% van hulle boerdery gaan verloor.
TLU SA se UK sê dat die persepsie wat geskep word dat alles wat in die land verkeerd loop, die boere se skuld is, is onregverdig en ongegrond, en word gevolglik met minagting verwerp. Die boere het deur die eeue die land voorsien van voedsel en vesel, het hulle grond op regmatige wyse bekom en hoef nie skuldig te voel teenoor enigiemand oor enigiets nie.
Die UK het aan die hand van statistiek kennis geneem dat grondhervormingsprojekte tot dusver ‘n 90% plus mislukkingskoers het waardeur talle mense wat werkloos gelaat is. Daar is ‘n persepsie dat grond rykdom is. Grond kan egter bydra om rykdom te skep as daar hard op gewerk en suksesvol op geboer word.
Tans is daar ‘n “boeket van wetgewing” wat op mekaar inwerk en veral op landbou toegespits is. Die jongste daarvan sluit in:
· Die Nasionale Ontwikkelingsplan wat 20% wil grond neem vir grondhervorming, terwyl ander boere dit met 50% moet finansier.
· Die jongste voorstelle van Departement Grondsake en Landelike Ontwikkeling waarvolgens ‘n boer 50% van sy plaas moet afstaan aan sy arbeiders (ongeag of hulle op die plaas woon of nie).
· Verblyfreg-wetgewing wat voorsiening maak vir grond wat aan bewoners (wat nie noodwendig eers werkers is nie) gegee moet word.
· Wysigingswet op die Herstel van grondregte wat ‘n magdom nuwe eise gaan loslaat op plase.
· Die grootste armoede kom voor in gebiede waar gemeenskappe geen aktes besit nie en gemeenskaplike grond is.
Die redes waarom TLU SA die jongste voorstelle verwerp is:
· Die boere skuld niemand iets nie. Boere het geen grond ooit gesteel nie. As die staat grondhervorming wil toepas, moet hy dit finansier. Die boere het nie nodig om dit te doen en is bowendien nie bereid om dit te doen nie.
· Dis posisionering van die regering is op grond van die Freedom Charter, wat uiteindelik beheer oor alles wil verkry. Landbougrond is maar net die eerste teiken.
· Die huidige proses lei tot sosialisme wat wêreldwyd misluk het en gelei het tot armoede
· Dis ‘n vorm van nasionalisering, ongeag of dit nou verbloem word onder terme soos “ontneming”.
· Dit is die sekerste en kortste pad na hongersnood.
· Landelike stabiliteit en stabiele landelike ekonomie word drasties versteur en selfs vernietig
· Werkloosheid sal toeneem.
· Winspersentasie op boerdery staan gemiddeld op 3%. Enige wegneem groter as dit, lei tot finansiële ondergang.
· Boere is nie in staat om 50% van die finansiering van grondhervormingsplase op hulle te neem nie. Boonop is dit onregverdig en onbillik, daarom is boere bloot nie bereid om dit te doen nie.
TLU is besig om ‘n uitgebreide dokument op te stel wat sy landbouplan vir die toekoms sal uitspel. Van die aspekte wat meer breedvoerig daarin aangespreek sal word is:
· TLU SA staan by private besitreg en die kapitalistiese stelsel. Die staat moet ondubbelsinnig antwoord of hy dit wil vervang met sosialisme.
· Daar is geen probleem met nuwe toetreders tot landbou wat wil boer ter wille van uitbreiding van voedselsekerheid nie. Daardie toetreders kan deur die regering ondersteun word met finansiering en infrastruktuur, terwyl boere in meeste gevalle gewillig is om daardie nuwe toetreders met raad en kundigheid te voorsien ten einde hulle suksesvol te maak ter wille van volhoubare landbou.
· Meer klem moet gelê word op die gewillige koper. Gewillige kopers maak oor die algemeen ‘n sukses van hulle onderneming, terwyl eisers ‘n persepsie het dat hulle kits-miljoenêrs kan word.
· Swart ekonomiese bemagtiging moet vervang word met breëbasis ekonomiese bemagtiging, wat gaan oor bekwaamheid en vermoë en nie op ras nie.
· Die Staat moet met grondhervorming by homself begin deur sy eie grond beskikbaar te stel, en om voormalige tuislande tot optimale produksie te ontwikkel.
· Grondhervorming behoort deur die ope en vrye mark plaas te vind.
· Boere word aangemoedig om te meganiseer, en arbeid verminder.
· Die geskiedenis moet onafhanklik, desnoods deur objektiewe internasionale historici, ontleed word om te bepaal of enige grond gesteel is of nie.
· Die lank uitstaande volledige grondoudit moet deurgevoer word. Tans is daar steeds geen sekerheid hoeveel grond reeds in swart hande is nie. Doelwitte is heel moontlik reeds oorskry wat baie van hierdie emosionele prosesse dalk oorbodig maak.
· Mentors en voorligtingsbeamptes wat ingespan word, moet bewese suksesvolle boere wees. Geen onsuksesvolle boer kan ooit ‘n suksesvolle mentor wees nie.
TLU SA het hom ondubbelsinnig verbind tot die vrye mark en die kapitalistiese stelsel. Sy voorstelle word derhalwe vanuit hierdie perspektief gemaak.
TLU SA het egter sy kommer uitgespreek dat die Regering ‘n ander agenda het wat nie hiervoor voorsiening maak nie, en afstuur op ‘n sosialistiese bestel. Die regering word gedaag om openlik te sê waarheen en op watter model hy afstuur.
‘n Ekonomiese Kodesa tussen landbou en sake-sektor, saam met die regering, het dalk dringend noodsaaklik geword.
11 thoughts on “Is sosialisme die RSA se voorland?”
Transvaal Burger April 8, 2014 at 5:42 pm
Nou sê die TLU SA (Afrikaner Bond?/Vrymesselaar? – Alliansie) dat die vrye mark en die kapitalistiese stelsel afstuur op ‘n sosialistiese bestel … Die landbou unies destyds was deel van die ja-plot.
Die nee-stemmers het dit reeds in 1992 geweet.
Deon April 9, 2014 at 1:18 am
Tvl Burger, jy verwys na AgriSA. Die TLU het juis weggebreek van die NP/AB AgriSA oor hul linkse politiek. Nou sit die TLU met die chaos. Myns insiens is hul enigste toekomskeuse om sesessie saam met die Volksraad toe te pas. Met dit wat kom sal meer boere plase verloor aan die kommuniste/barbare.
Transvaal Burger April 9, 2014 at 10:17 am
Was die TLU SA en AgriSA wegbreek soos die klugtige wegbreek tussen die KP en die NP …?
Hierdie volgende aanhalings was op 26 Junie 2010 gepubliseer deur die redaksie van die Afrikaner Volksparty. Stof tot nadenke …
” Van algemene belang is dat TLU SA nie teen sogenaamde grondhervorming is nie. Trouens, TLU SA is op vele wyses daadwerklike vennoot, een ‘n sogenaamde ‘n mentorskapprogram waarvolgens ‘n nuwe Swart grondeienaar deur TLU SA-lede as landbouer opgelei word. ”
” ‘n Man moet seker nie aan die voorskoot wat hy tydens sy inisiasie as lid van ‘n geheime organisasie dra beoordeel word nie, dis net dat die Afrikanervolk twee keer moet dink of ‘n verskynsel soos vrymesselary goed sal wees in sy verset teen die roof van sy grond. Dis jammer om te skryf, maar geheime organisasies soos die Vrymesselaars en die Broederbond speel ‘n groot rol in georganiseerde landbou, vra maar vir die VL-voorsitter Louw Steytler.
Dis ook jammer om te skryf, maar in die plaaslike landbou-politiek speel geheime organisasies ‘n deurslaggewende rol. Dis deur die plaaslike boere-unies van die TLU SA waar besluit word of daar ‘n DA- of ‘n VF Positief-kandidaat in verkiesings gestel sal word.
Dis in die kleiner plattelandse gemeenskap, waar nie losies is nie, dat jy verneem wie weer op so en so ‘n plaas by ‘n Vrymesselaars-vergadering opgedaag het. En verneem onder hulle is niemand anders nie as kerksraadslede in die Afrikaanse Protestantse Kerk, voorsitter van die CVO-skoolbestuur, en les bes, voorsitter van die plaaslike TLU SA.
Dus: Wanneer veiligheidsgetaakte Afrikaner-organisasies oor die komende optrede teen plaasbesettings besin, maak seker dat die mense aan die hoof van die verset in die finale instansie nie teenoor die Sanhedrin verantwoordelik is nie. Of, indien lid van die AB, dalk aan die AB-baas Piet Vorster, ‘n reënboognasieman, gerapporteer word nie. ”
Na aanleiding van die bogenoemde aanhalings sal dit interessant wees om te weet wie en wat is die volgende mense, wie op die bestuur van TLU SA dien:
Louis Meintjes, Henry Geldenhuys, Philippie de Beer, Mnr.Theunis Kruger, Hennie Naude, Herman de Wet, Janneman Roberts, Louise Rossouw, Bennie Liebenberg, Willem Fourie, Wanni Scribante, Bennie van Zyl, Chris van Zyl, Henk van de Graaf, Nic Haarhoff, GertCruywagen, Danie du Plessis en Lynette du Plessis.
Stof tot nadenke …
Deon April 9, 2014 at 4:27 pm
Tvl Burger as jou aanhaling oor die vrymesselary in die TLU, kleiner plattelandse dorpe, VF+, APK, CVO, ensomeer, ‘n korrekte weergawe van die huidige situasie is, is ek ook uiters geskok! In so ‘n scenario, kan van selfbeskikking vergeet word. Ek hoop die stellings is misplaas. Landbou leiers, die wie nie Lede van die geheime organisasies is nie, verklaar tog asb so in die openbaar. Ons Volk het vertrouensbreuke ondervind deur die NP/AB se toedoen.
Transvaal Burger April 9, 2014 at 9:53 pm
Die verraad is groot. Groter as ooit in Die Boervolk se geskiedenis. Ek dink gladnie dat die stellings is misplaas nie, en die lede van sulke geheime organisasies sal nooit so ‘n verklaring in die openbaar of in privaat doen nie. Dit sal nie hul agenda pas nie. Hulle is tjoepstil. Hulle weet hoe om die ‘game’ te speel.
Deon, met respek, dit is wat ek jou nog die heeltyd probeer vertel. Sowat 20 jaar gelede was ek ook geskok oor die dinge. Ons het net een pad om te loop en dit het ek al hier genoem. Ek sal jou ‘n weddenskap aangaan dat selfs op hierdie forum ouens is wat aan aan die organisasies behoort.
Waldo April 9, 2014 at 11:16 pm
Ek dink “Transvaal Burger” is n NI agent wat probeer om die volk te breuk. Soos een van daai “brekers” waarna daar al verwys is in Die Vryburger!
Transvaal Burger April 10, 2014 at 9:05 am
Praat jy van ‘n wolkbreuk of ‘n breuk of wat?
Lyk my soos ‘n rou senuwee wat hier raakgesny is … Snaaks, hier op die forum, was daar ‘n ander perd wat DuP du Plessis van dieselfde ding beskuldig het … Ook ‘n paar senuwees daar raak gesny …?
Die perde, wanneer rou senuwees raakgesny word, begin dan ook in hoofletters, vraagtekens en uitroeptekens tik en raak redelik suur en onsmaaklik. Net soos daardie gratis bouer/s by die kerkraadsvergadering, by die skool se ouersvergadering, by die werkplek, by die rugby endiesmeer. Suur, onsmaaklik, sarkasties en neerhalend.
Waldo, indien nie ‘n rou senuwee nie, kan ek dit net toeskryf aan onkunde. Of dalk iets anders … Begin uitvind wat by jou en om jou aangaan.
Die grootste vyand van Die Boervolk is die vyand van binne. Binnegedring van buite. Jou eie familie, vriende, kollegas, vinne, vrindinne en kennisse. In die laaste dae sal dit pa teen seun wees en broer teen broer. Hulle is selfs hier op die forum …
Soos ek vir Seerkeel gesê het, dit is dié stiksienigheid wat die mense so in hul blindheid in die donkerte laat aanploeter agter elke Jan Rap en sy maat aan.
So Waldo, ek kan jou verseker ek behoort aan geen NI, MI6/5, Mossad, CIA, KGB, Bundesnachrichtendienst of derglike nie. Ek is net ‘n Boer.
Doen jouself ‘n guns en begin ‘n bietjie uitvind. Krap rond. Krap diep. Jy sal dalk ontnugter/geskok word as jy sien in watter vals wêreld jy lewe.
Waldo, net ‘n laaste ding; Wat ek hier gesê het bedoel ek goed en eerlik. En ek hoop van harte dat jy van die dinge kennis sal neem en goed gebruik.
Tensy jy natuurlik deel is van die wegraak in die nag, in die week, na die losie …
Transvaal Burger April 10, 2014 at 9:15 am
Ons volk is lankal gebreek, gesplit, verdeel, leierloos, moedeloos en uitsigloos. So die breuk waarvan jy praat het lankal gebeur en die kloof word al hoe groter. By die dag. Ons is op pad na ‘n punt toe.
‘n Persoon op hierdie forum naamlik Sheugnet het gesê: “Eenheid kan net bestaan onder gesuiwerdes of onder beginsellose.” Waldo, dít is die breuk. Gaan lees wat Nicolaas van Rensburg oor hierdie breuk wat hy gesien het. Jy sal skrik.
Pietafew April 10, 2014 at 10:59 am
Net die vlge. nuus vir diegene wat dalk onseker is op watter paadjie SA besig is om te loop – dit is sonder twyfel een van SOSIALISME.
Ek het toevallig ingeskakel op RSG se direkte uitsending gister oggend vanaf Meyerton en dames en here, die Afrikaanssprekende ANC-verteenwoordiger het sonder om te skroom erken dat die ANC op die SOSIALISTIESE pad is en dat die regering mik om MEER beheer te kan verkry ….
Ek het vanoggend self met Lynette op RSG gepraat oor die ONKUNDE van die algemene publiek en die feit dat die politieke partye NIE eintlik praat oor hul BELEID nie, maar eerder die publiek se stem probeer verkry deur baie praatjies en beloftes ….
Die gevolg is dat Jan Publiek NIE kyk of die betrokke party ‘n sosialistiese, kommunistiese, demokratiese/kapitalistiese of kanton-federale beleid het nie. Hulle sien dus geen waarskuwingstekens nie want bogemelde word NOOIT direk bespreek nie ….
Wanneer gaan DIE brood – noodsaaklike besprekings plaasvind?
Boere-Afrikanergroete vanuit KemptonPark
Waldo April 10, 2014 at 3:02 pm
Ek vra onverskoning omdat ek jou uitgelok het, en ek moet bieg, dit was opsetlik!
Die punt wat ek wil maak, of altans, die klem lê ek eintlik op die DINK van my skrywe. Omrede dit vir my lyk asof jy ook maar net kan DINK die persone, soos genoem in jou een kommentaar, die een of ander duistere agenda het. Ek ken ook van daai manne; Boerseuns in murg en been. En ek dink as jy ook bietjie agtergrondgeskiedenis van hul lewe, strewe en werke gaan opsoek, sal jy sien dat hulle al uiters baie prys gegee het vir die oorlewing en beskerming van ons volk en die saak waarvoor ons almal maar op die ou end staan.
Ek dink nie dis reg dat mens net afleidings maak nie. En ek weet, ons volk is besaai met verraaiers en rugstekers, en ons moet seker maak met dit waarby ons betrokke is of raak, maar om alles en almal voor die voet altyd as die een of ander duisternis af te maak, beteken op die ou end dat niemand niks meer vir die volk gaan wil doen nie, omdat jy oombliklik as die een of ander satan gebrandmerk gaan word. Waar laat ons dit dan? Elke boertjie op sy eie. ‘n Volk versplinter, en deur skeptisisme uimekaar gedryf.
Ek self het in die landbou gewerk tot redelik onlangs, en ek was by baie kongresse, seminare, konferensies, ens, en ek het menigmaal daar gesit, met n traan in die oë en gekyk hoe die manne van TLU stoksiel alleen sit en houe vat van die liberales in die landbou sektor, maar altyd gehou het by hul standpunt, waardes en dit waarvoor hul staan vir hul lede.
Ek ondersteun TLU SA met hard, siel en gees!
Transvaal Burger April 10, 2014 at 3:57 pm
Nie nodig vir verskoning nie. Ek sien dit as gesonde debat. Ek stem saam met jou oor die feit dat daar opregte mense is wat hul lewe sal gee vir ons volk se saak, en daar is baie van hulle. Oral.
Maar ons moet ook net ons oë en koppe oop hou/hê vir die groot verleiding wat in ons verlede plaasgevind het en steeds plaasvind, en nog erger gaan word.
Verder hou ek by my standpunt/e.